Magister Phylippus curie Senonensis officialis omnibus presentes litteras inspecturis in Domino salutem. Noverint universi quod constituti in presentia nostra Bertrannus Colerius et Elysabeth uxor sua dederunt in elemosinam monachis Vallis lucentis quicquid juris habebant in terra de Soboart quam ab ipsis monachis tenebant. Et fiduciavit idem Bertrannus quod faceret laudari a fratribus suis donationem predictam et debittam garantiam portaret. Quod autem a partibus coram nobis factum est sine prejudicio alterius, sub sigillo curie Senonensis testificamur. Actum anno Gracie M° CC° XII° mense marcii.